b'\n_START_ARTICLE_\nZobu suka\n_START_PARAGRAPH_\nZobu suka ir instruments, kas sast\xc4\x81v no nelielas sukas ar rokturi, ko izmanto, lai t\xc4\xabr\xc4\xabtu zobus. Parasti zobu t\xc4\xabr\xc4\xab\xc5\xa1anai papildus lieto ar\xc4\xab fluor\xc4\xabdu saturo\xc5\xa1u zobu pastu, ko pirms t\xc4\xabr\xc4\xab\xc5\xa1anas uzspie\xc5\xbe uz zobu sukas. M\xc5\xabsdien\xc4\x81s ir pieejamas da\xc5\xbe\xc4\x81du izm\xc4\x93ru un formas zobu sukas ar da\xc5\xbe\xc4\x81d\xc4\x81m saru strukt\xc5\xabr\xc4\x81m. Liel\xc4\x81k\xc4\x81 da\xc4\xbca zob\xc4\x81rstu iesaka izmantot zobu sukas ar nor\xc4\x81di "m\xc4\xabksta", jo, k\xc4\x81 nor\xc4\x81d\xc4\xabjusi Amerikas Zobu asoci\xc4\x81cija, zobu sukas ar cietiem sariem var boj\xc4\x81t zobu emalju un kairin\xc4\x81t smaganas. Zobu sukas bie\xc5\xbei vien tiek izgatavotas no sint\xc4\x93tiskaj\xc4\x81m \xc5\xa1\xc4\xb7iedr\xc4\x81m, lai gan daudzviet pasaul\xc4\x93 tiek izmantotas ar\xc4\xab no dabiskiem materi\xc4\x81liem izgatavotas zobu sukas.'